Steve Borg u Loza Abera huma l-Aħjar Players tas-Sena tal-MFPA Din is-sena, il-Malta Football Players' Association organizzat iċ-ċerimonja annwali tal-unuri f'format virtwali. Din is-serata ġiet ippreżentata minn Keith Demicoli b'differenza, peró bl-istess livell ta' eċċitament fejn b'kollox ingħataw 27 unur. Għall-ewwel darba fl-istorja, ingħataw żewġ Special Awards, wieħed lil Charlot Lanzon u Walter Sargent, wara li salvaw il-ħajja ta' Yau-Mun Law, u ieħor lil Dorianne Theuma, li saret l-ewwel player fimminili li lagħbet il-100 partita mat-team nazzjonali. Il-Merit Award ingħata lil Pierre Brincat għal kontribut imprezzabbli li ta lil football tan-nisa, f'Malta. Ġiet introdott ukoll award ġdid, dak tal-Aħjar Player Żagħżugħa Femminili li ngħata lil Haley Bugeja. Fl-unur tal-Aħjar Ħdax kien hemm bosta uċuh ġodda, bl-ikbar rebbieħa ta' din is-serata kienu Matthew Guillaumier li rebaħ tliet unuri, fosthom dak tal-Aħjar Player Żagħ­żugħ, u Steve Borg li għat-tieni sena konsekuttiva rebaħ l-unur tal-Aħjar Player tas-Sena. Waqt iċ-ċerimonja, is-segretarju ġenerali, Carlo Mamo, kien akkumpanjat minn diversi players sabiex jesprimu l-ferħ tagħhom, għat-tmiem tar-regola tal-parametri. Fid-diskors tiegħu, is-Sur Mamo qal: "Sa mil-bidu nett, il-viżjoni tal-MFPA kienet ċara. Xtaqna nħallu għall-ġenerazzjonijiet ta' players futuri, legat ta' football mimli b'opportunitajiet, mhux ostakli. Din ir-rebħa tinkoraġġina ferm, għax hija pass importantissimu lejn dan il-għan." Il-lista tar-rebbieħa hija: L-Aħjar Player tal-Futsal : Celino Alves L-Aħjar Player tal-I Diviżjoni : Erjon Beu L-Aħjar Referee : Trustin Farrugia Cann L-Aħjar Coach : Vincenzo Potenza L-Aħjar Goalkeeper Żagħżugħ : Timmy Aquilina L-Aħjar Difensur Żagħżugħ : Joseph Mbong L-Aħjar Midfielder Żagħżugħ : Matthew Guillaumier L-Aħjar Goalkeeper Żagħżugħ : Aiden Friggieri L-Aħjar Player Żagħżugħ : Matthew Guillaumier L-Aħjar Player Żagħżugħa Femminili : Haley Bu­geja Unur Speċjali : Charlot Lanzon Unur Speċjali : Walter Sargent Unur Speċjali : Dorianne Theuma L-Aqwa Ħdax: L-Aħjar Goalkeeper : Henry Bonello L-Aħjar Difensuri : Joseph Mbong, Ryan Camenzuli, Steve Borg, Enrico Pepe L-Aħjar Player Femminili : Loza Abera L-Aħjar Player Maskili: Steve Borg